Friend Like Me

Friend Like Me (בעברית: ג'יני – לא היה לך חבר כמותי, בתרגום מילולי לעברית: חבר כמותי) הוא שיר מתוך הסרט "אלאדין" של חברת וולט דיסני משנת 1992, אשר נכתב על ידי הווארד אשמן והולחן והופק על ידי אלן מנקן. השיר מבוצע בסרט על ידי הג'יני, כאשר בגרסת המקור דובב על ידי רובין ויליאמס ובגרסה העברית דובב על ידי טוביה צפיר. השיר היה מועמד לפרס אוסקר לשיר המקורי הטוב ביותר בטקס פרסי אוסקר ה-65 ולפרס גלובוס הזהב לשיר המקורי הטוב ביותר בטקס פרסי גלובוס הזהב ה-50 ב-1993.

בחידוש הקולנועי שיצא לסרט בשנת 2019, ביצע את השיר ויל סמית' אשר גילם את הג'יני, כאשר בגרסתו העברית דובב על ידי דדי זהר. בכתוביות הסיום של הסרט, ביצע סמית' את השיר בגרסת ראפ יחד עם די ג'יי חאלד.

 הפקה 
השיר תוכנן במקור כביצוע של להקה בסגנון של קאב קאלוויי. לאחר ליהוקו של רובין ויליאמס, הוא עובד מחדש כשיר קומי יותר, מלא בתרבות פופ.

 השיר בסרט 
לאחר שאלאדין משחרר את הג'יני מהמנורה, הג'יני אומר שהוא יכול לתת לאלאדין כמעט כל דבר בגבול של שלוש משאלות. הג'יני מוכיח את כוחו הכמעט-כל-יכול לאלאדין עם ביצוע מוזיקלי מרשים, ומדגיש שהוא חבר שלא כמו כל האחרים. שיר זה דומה לשימוש ברפרנסים עכשוויים כמו "Be Our Guest" המופיע בסרט "היפה והחיה" ו-"A Guy Like You " מהסרט "הגיבן מנוטרדאם". אותו דבר קורה בחידוש הלייב אקשן שיצא בשנת 2019.

 בתרבות הפופולרית 
בשנת 1995 אלווין והצ'יפמאנקס הקליטו גרסת כיסוי לשיר לאלבום הקונספט שלהם בנושא דיסני "When You Wish Upon a Chipmunk".

בשנת 1996 הקליט טופאק את השיר "Never Had a Friend Like Me", המכיל אינטרפולציה של "Friend Like Me". השיר הזה מופיע בפסקול המקורי של הסרט "נעולים" משנת 1997.

ני-יו ביצע גרסת כיסוי של השיר באלבום "We Love Disney" משנת 2015 . הקליפ הרשמי לביצוע זמין באינטרנט ובמהדורת הפלטינה של הסרט משנת 2015.

ויל סמית', בתור הג'יני, מבצע את השיר בחידוש הלייב אקשן של הסרט, אלאדין,Archived at Ghostarchive and the Wayback Machine:  וכראפ בכתוביות הסיום עם די ג'יי חאלד.Archived at Ghostarchive and the Wayback Machine: Archived at Ghostarchive and the Wayback Machine: 

 דירוגים ברשימות 
ארגוןרשימהמיקוםמקורבילבורד100 שירי דיסניוורס הגדולים בכל הזמנים35

 מיקומי שיא 
 הגרסה של ויל סמית' 

 תארים 
 הגרסה של ויל סמית' 
מדינהתוארעותקיםבריטניה (BPI)כסף200,000ארצות הברית (RIAA)זהב500,000נתוני מכירות+סטרימינג מבוססים על התואר בלבד.

 הערות שוליים 

קטגוריה:סינגלים מ-1992
קטגוריה:שירי אלאדין של דיסני
קטגוריה:שירי ני-יו
קטגוריה:שירים באנגלית
קטגוריה:שירים שנכתבו על ידי הווארד אשמן
קטגוריה:שירים שהולחנו על ידי אלן מנקן
קטגוריה:שירים שהופקו על ידי אלן מנקן
קטגוריה:שירים על חברות
קטגוריה:שירי פופ ראפ
קטגוריה:סינגלים בהוצאת וולט דיסני רקורדס